༄༅། །གངས་རི་མཚོ་གསུམ་གྱི་དཀར་ཆག་བཞུགས་སོ། །
ཡེ་ཤེས་རྒྱལ་མཚན།
༄༅། །མ་རིག་མུན་སེལ་བླ་མ་རྗེ། །འཇིག་པ་སྐྱོབ་པའི་ཡི་དམ་ལྷ། །དངོས་གྲུབ་
འབྱུང་གནས་མཁའ་འགྲོའི་ཚོགས། །སྐྱབས་མགོན་རྣམས་ལ་ཕྱག་འཚལ་ལོ། །བདག་
ཡེ་ཤེས་རྒྱལ་མཚན་གྱིས། གངས་གཉན་ཏི་སེའི་མགུལ་དུ་ཕེབས་པའི་དུས་སུ། རིག་
འཛིན་རྣམས་དང་འཇལ་སྣང་རྣམ་ཐར་བཀོད་པ་འདི་ལྟར་རོ། །ཨེ་མ་ཧོ། ཀུན་ཏུ་
བཟང་པོ་བོན་གྱི་སྐུ། །ཚད་མེད་འོད་ལྡན་སྤྲུལ་པའི་སྐུ། །འཆི་མེད་གཙུག་ཕུད་ཐུགས་
རྗེའི་སྐུ། །བསྟན་པའི་གཙོ་བོ་འགྲོ་བའི་ཡབ། །སྟོང་གསུམ་མི་མཇེད་འདུལ་དཀའི་
ཞིང་། །བརྒྱད་ཁྲི་བཞི་སྟོང་བོན་གྱི་མཛོད། །འགྲོ་དྲུག་སེམས་ཅན་ཐར་པའི་
གནས། །ལྷ་མི་ཀུན་གྱི་གཙོ་བོ་རྗེ། །བསྟན་པའི་གཙོ་བོའི་ཞབས་ལ་འདུད། །བསྟན་
པ་དེ་ཡི་རྒྱུད་འཛིན་པ། །སེམས་དཔའ་གདུང་རྒྱུད་བཅུ་གསུམ་གྱིས། །མལ་འམ་
ཐབས་ཀྱི་རྒྱུད་པ་འཛིན། །ཕྱི་རྒྱུད་འདུལ་བ་ལས་དག་སྟེ། །ཡེ་བསྲུང་ཆེན་པོའི
ཁྲིམས་དང་ལྡན། །དམ་ཚིག་དྲི་མེད་ཀ་ནས་དག །དཔེར་ན་ཤེལ་དཀར་བུམ་པ་
འདྲ། །ནང་རྒྱུད་གསང་སྔགས་བཅུད་དང་ལྡན། །བྱིན་རླབས་ཐོག་བབས་མེ་དཔུང་
འབར། །ལྷ་སྲིན་སྡེ་བརྒྱད་དམ་ལ་བཏགས། །བསྟན་པ་སྲུང་བར་ཁས་བླངས་
ཤིང་། །དཔེར་ན་བཀའ་བཙན་རྒྱལ་པོ་འདྲ། །གསང་རྒྱུད་ཐེག་པ་ཆེན་པོའི་དོན། །བྱང་
90

བོན་གྱི་གནས་ཡིག་ཕྱོགས་བསྒྲིགས།
སེམས་མངོན་གྱུར་དྲོད་ཚད་རྫོགས། །སྣང་བ་རང་གྲོལ་མཛོད་སྒོ་ཕྱེས། །དྲི་བྲལ་ཉག་
གཅིག་ཀ་ནས་དག །མན་ངག་རྒྱུད་འཛིན་རིན་པོ་ཆེ། །ལོ་པཎ་བཅུ་གཉིས་ཞབས་ལ་
འདུད། །ཁྱེད་གསོན་དང་འདིར་འཚོགས་སྐྱེས་བུ་ཀུན། །བདག་མེད་རྣལ་འབྱོར་ཡེ་
རྒྱལ་ང་། །གངས་ཅན་སྒྲུབ་གནས་ཐམས་ཅད་འགྲིམས། །བདུད་རྩི་སྨན་གྱི་སྒྲུབ་པ་
ཞུས། །སྒོས་སུ་མངའ་རིས་ཡུལ་དུ་ཕེབས། །གནས་ཆེན་གངས་རི་མཚོ་གསུམ་
བསྐོར། །གངས་གཉན་ཏི་སེའི་མདུན་དྲུང་གི། །མཆོད་རྟེན་ཁོང་གསེང་བྱ་བ་
རུ། །གསང་སྔགས་མེ་རི་འཁྱིལ་བ་ཡི། །དབང་ལུང་མན་ངག་བསྐུར་ནས་ཀྱང་། །ཞང་
ཞུང་སྙན་རྒྱུད་སྙན་བཤད་ན། །གླང་ལོ་ཟླ་བ་དྲུག་པ་འདི། །བཅུ་གཅིག་ནམ་གྱི་སྲོག་
འཁོར་ལ། །ཏི་སེ་འོད་ཀྱི་གསང་ཕུག་ནས། །འོད་ཟེར་རྒྱུད་ལ་འདི་སྐད་ཟེར། །རྗེ་
གསོན་དང་སྐལ་ལྡན་རྣལ་འབྱོར་པ། །ཏི་སེ་ཤེལ་གྱི་གངས་ཕུག་ན། །རིག་འཛིན་
མཁས་པ་བཅུ་གཉིས་ཀྱིས། །ཞི་ཁྲོ་འབར་བའི་ལྷ་ཞལ་ཕྱེས། །གཡུང་དྲུང་ཚེ་ཡི་ལྗོན་
མཚན་བཙུགས། །ལོངས་སྤྱོད་ཚོགས་འཁོར་སྐོར་གྱིན་ཡོད། །དཔོན་གསས་ད་མི་དད་
ཀེའི་སར། །རང་རེ་གདན་འདྲེན་བཏང་བ་ཡིན། །ད་སྐད་ཅིག་གནས་དེར་བྱོན་པར་
ཞུ། །དེ་སྐད་ཟེར་ནས་གུས་པས་འདུད། །བདག་ཀྱང་ཁྱེའུ་དེ་དང་འགྲོགས། །འོད་ཟེར་དེ་
ཡི་ལམ་ལ་སོང༌། །སྐད་ཅིག་གསང་ཕུག་གནས་སུ་ཕྱིན། །ཞི་ཁྲོ་ཕྱི་ནང་གཏོར་མ་
དང་། །གཡུང་དྲུང་ཚེ་ཡི་ལྗོན་ཆེན་དང༌། །ཚོགས་མཆོད་ལ་སོགས་བཤམས་ནས་
སྣང་། །དཔོན་གསས་ད་མི་དད་ཀེ་དེ། །གཡས་གྲལ་དག་གི་མགོ་ལ་བཞུགས། །རྒྱལ་
གཤེན་མུ་ཁྲི་བཙན་པོ་དེ། །གཡོན་གྲལ་དག་གི་མགོ་ལ་བཞུགས། །བདག་མེད་རྣལ་འབྱོར་
ཁོ་བོ་ཡང་། །མདུན་གྲལ་དག་གི་མགོ་ལ་བསྡད། །རྒྱལ་གཤེན་མུ་ཁྲི་བཙན་པོ་ཡི། །ཞལ་
ནས་བདག་ལ་འདི་སྐད་གསུངས། །ཁྱེད་གསོན་དང་སྐལ་ལྡན་རིགས་ཀྱི་སྲས། །རིག་
འཛིན་མཁའ་འགྲོ་ལུང་བསྟན་པ། །གནས་འདིར་བྱོན་པ་ངོ་མཚར་ཆེ། །ཁྱོད་དང་པོ་
91

བོན་དང་ཞང་ཞུང་ཤེས་རིག་དཔེ་ཚོགས།
རིགས་རྒྱུད་གང་ལས་ཆད། །ད་ལྟ་གནས་མལ་གང་དུ་འཁྲུངས། །བསྟན་པའི་གདུལ་
བྱ་གང་དུ་འཕེལ། །བཀའ་རྒྱུད་མན་ངག་ཇི་ལྟར་བཤད། །འགྲོ་དོན་མཐར་ཕྱིན་ཇི
ལྟར་གྲུབ། །ཁྱེད་གངས་ཅན་བོད་དུ་འཁྲུངས་པ་ཡི། །གནས་ལུགས་ཟུར་ཙམ་ཤོད་
ཙམ་དང་། །དེ་སྐད་བདག་ལ་གསུང་ཙམ་ན། །བདག་ཀྱང་ལན་དུ་འདི་སྐད་
ཞུས། །ཁྱེད་གསོན་དང་རིག་པའི་འཁོར་བཅས་རྣམས། །མུ་མེད་བདལ་བའི་ཀློང་
དཀྱིལ་ནས། །སྒྲིབ་མེད་འོད་ཀྱི་སྐུ་རུ་བཞུགས། །རྣམ་མཁྱེན་ཡེ་ཤེས་ཕྱོགས་མེད་
རྒྱས། །དེ་གཤེན་ལྷ་འོད་དཀར་མ་ལགས་སམ། །ཐུགས་ཉིད་འོད་ཀྱི་ཟེར་འབྲུ་
གྲུབ། །འགག་པ་མེད་པའི་གཟུགས་སྐུར་བཞེངས། །དེ་ཚད་མེད་འོད་ལྡན་མ་ལགས་
སམ། །རྫོགས་སྐུ་ཚད་མེད་འོད་ལྡན་གྱིས། །གསུང་འོད་ཟེར་དམར་པོ་མདའ་གང་
ལ། །ཟེར་མེ་སྟག་ཙམ་ཞིག་ཆད་པ་དེ། །དུས་ད་ལྟའི་རྒྱལ་པོར་མ་ལགས་སམ། །དུས་
སུམ་ཅུ་རྩ་གསུམ་ལྷ་གནས་སུ། །ལྷ་བུ་དོན་ལྡན་བྱ་བར་སྐྱེས། །སྟོན་པ་ཡེ་གཤེན་
གཙུག་ཕུད་ལ། །ཕྱི་ནང་གསང་བའི་སྒྲོ་འདོགས་བཅད། །རང་རྒྱུད་ཚད་མེད་ཡོངས་
སུ་སྦྱངས། །འགྱུར་བ་མེད་པའི་སྟོབས་དང་ལྡན། །སྒྲིབ་མེད་ཡེ་ཤེས་མཁའ་ལ་
ཤར། །རྩ་གསུམ་ལྷ་ལ་བོན་འཁོར་བསྐོར། །ཕམ་ལྟུང་ལྷ་ཡི་སྒྲིབ་པ་སྦྱངས། །དེ་ད་
ལྟའི་རྣལ་འབྱོར་མ་ལགས་སམ། །དེ་ནས་སྟག་གཟིག་འོལ་མོ་གླིང་ཆེན་དུ། །ཡབ
འཁོར་ལོ་བསྒྱུར་བའི་རྒྱལ་པོ་དང༌། །ཡུམ་བཙུན་མོ་ལྷ་རྒྱན་བྱ་བའི་སྲས། །དོན་ལྡན་
གཙུག་ཕུད་བྱ་བ་སྐྱེས། །སངས་རྒྱས་བསྟན་པའི་གཙོ་བོ་ལ། །འཕྲུལ་ངག་བཀའི་ཡི་
སྣང་བ་ཐོབ། །མི་བརྗེད་གཟུས་ཡི་རྩལ་དང་ལྡན། །སྤྲོས་པའི་དྲོད་ཚད་ཏིང་འཛིན་
རྫོགས། །ངག་དོན་མཁའ་ལ་རྩེ་རུ་ཆིབ། །དེ་ད་ལྟའི་རྣལ་འབྱོར་མ་ལགས་སམ། །དེ་
ནས་གཞན་དོན་ཆ་གཅིག་གྲུབ་པའི་ཕྱིར། །སྟག་གཟིག་འོལ་མོ་ལུང་རིང་དུ། །རྣམ་
ཤེས་གཅིག་ལ་མཐུན་སྣང་གཉིས། །མུ་ཆོ་འ་ཞ་ཞབས་ལ་གཏུགས། །མདོ་འབུམ་
92

བོན་གྱི་གནས་ཡིག་ཕྱོགས་བསྒྲིགས།
གཉིས་ཀྱི་ཐུགས་བཅུད་ལོངས། །བོན་འཁོར་བསྐོར་ཅིང་ཤེས་སྒྲིབ་སྦྱངས། །འབྲེལ་
ཚད་སེམས་ཅན་བདེ་ལ་འགོད། །དེ་ནས་སྟག་གཟིག་ཞང་ཞུང་དང་། །རྒྱ་གར་བོད་
ཡུལ་ལ་སོགས་སུ། །སྐྱེ་ལུས་བྱེ་བྲག་མང་དུ་བླངས། །སྔོན་འབྱུང་རིགས་རྒྱུད་དེ་ལྟར་
ཆད། །ད་ལྟ་སྐྱེ་ལུས་བླངས་ཚུལ་ནི། །འོད་སྟོང་ཐང་ལྷའི་རི་ཞོལ་དུ། །རོང་པོ་ཁྲོམ་
ཐོག་ནང་དུ་སྐྱེས། །ཕ་མེས་རིགས་ནི་འབྲུ་ལས་ཆད། །ཆུང་ནས་མི་རྟག་རྒྱུད་ལ་
སྐྱེས། །དད་འདུན་མོས་པའི་སྟོབས་དང་ལྡན། །སྔོན་འབྱུང་ལས་ཀྱི་འཕྲོ་མཐུད་
ནས། །མཚན་ལྡན་བླ་མའི་ཞབས་ལ་གཏུགས། །བཀའ་ལུང་བདུད་རྩིའི་བང་མཛོད་
ཞུས། །ཐེག་ཆེན་དམ་པའི་ངོ་སྤྲོད་བཏབ། །མི་གཡོ་དྲི་བྲལ་དགོངས་པ་དེ། །ད་ལྟ་
གནས་ལུགས་མངོན་དུ་གྱུར། །ལྷག་མཐོང་ཡེ་ཤེས་སྒྲིབ་མེད་དེ། །ད་ལྟ་མངོན་འགྱུར་
རྗེས་སར་བུད། །སྣང་བར་རང་གྲོལ་མཛོད་སྒོ་ཕྱེས། །མུ་མེད་བདལ་བའི་མཛོད་ཕུག་
བརྡོལ། །འཁོར་འདས་བོན་རྣམས་སེམས་སུ་ཤར། །རིག་འཛིན་མཁའ་འགྲོའི་ལུང་
བསྟན་ཐོབ། །མི་བརྗེད་དབང་ལུང་མན་ངག་གནང་། །མི་འགྱུར་བ་ཡི་བཀའ་རྟགས་
བཏབ། །འཕྲུལ་ཆེན་ཐུགས་རྗེའི་ལྕགས་ཀྱུར་བཏབ། །འགྲོ་བ་འདུལ་བའི་དབང་ཡིག་
ཕབ། །ད་ལྟ་སེམས་ཅན་མགོན་དུ་གྱུར། །སྐྱེ་ལུས་བླངས་ཚུལ་མདོར་ཙམ་
ཡིན། །བསྟན་པ་གདུལ་བྱ་སྤེལ་ཚུལ་ནི། །མདོ་ཁམས་སྟོད་སྨད་བར་གསུམ་དུ། །འགྲོ་
བ་མི་དང་སེམས་ཅན་གྱི། །སྔོན་ལས་འབྲེལ་བ་ཡོད་ཚད་རྣམས། །དད་འདུན་མོས་
པའི་སྟོབས་དང་ལྡན། །ཆ་མཐུན་ཡོན་ཏན་འབྲས་བུ་འཛོམས། །གདུལ་བྱ་འགའ་
ཞིག་ཁ་ལོ་བསྒྱུར། །མཐར་ཐུག་འབྲས་བུའི་གྲུབ་ཚུལ་ནི། །སྔོན་ལས་འབྲེལ་བའི་
སེམས་ཅན་དང་། །བཀའ་ལུང་མན་ངག་འབྲེལ་བ་དང་། །འབུལ་བ་ཞབས་ཏོག་བྱས་
པ་དང་། །བསྔོ་བ་སྨོན་ལམ་ཐོབ་ཚད་རྣམས། །མ་དག་སེམས་ཅན་ལུས་བོར་
ནས། །དག་པ་འོལ་མོ་གླིང་ཆེན་དུ། །མཁའ་མཉམ་ཀློང་དུ་གདལ་པའོ། །ཁྱེད་གསོན་
93

བོན་དང་ཞང་ཞུང་ཤེས་རིག་དཔེ་ཚོགས།
དང་རིག་འཛིན་གཙོ་འཁོར་རྣམས། །བདག་གནས་མཆོག་འདི་རུ་ཕེབས་པ་
ཡིས། །གནས་ཀྱི་ཡིན་ལུགས་འདི་འདྲ་དང༌། །བར་དུ་བསྟན་པའི་གཙོ་བོ་
ཡིས། །ཞབས་ཀྱིས་བཅགས་ལུགས་ཇི་ལྟར་ཡིན། །བོན་སྒོ་བཀའ་རྒྱུད་ཇི་འདྲ་
གསུངས། །བཀའ་རྟགས་རིམ་པ་ཇི་ལྟར་བཞག །གྲུབ་ཐོབ་རིག་འཛིན་ཐམས་ཅད་
ཀྱིས། །མ་ངེས་སྤྲུལ་པ་ཇི་ལྟར་བསྟན། །མི་འགྱུར་བཀའ་རྟགས་ཇི་འདྲ་བཞག །ཐ་མ་
གང་ཟག་བྱོན་པ་རྣམས། །ཉམས་རྩལ་རིག་པ་ཇི་འདྲ་རྫོགས། །ཕྱག་དང་བསྐོར་བ
བྱས་པ་རྣམས། །ལས་ཀྱི་སྒྲིབ་པ་ཇི་ཙམ་བྱང༌། །ཚོགས་ཀྱི་འཁོར་ལོ་བསྐོར་བ་
རྣམས། །ཡོན་ཏན་འབྲས་བུ་ཇི་ཙམ་ཐོབ། །གནས་འདིར་འབྲེལ་བ་བཞག་པ་
རྣམས། །ཕྱི་མ་ཡོན་ཏན་ཇི་ཙམ་ཐོབ། །གནས་ཆེན་གངས་རི་མཚོ་གསུམ་གྱི། །ཡོན་
ཏན་གནས་ལུགས་རྣམ་ཐར་རྣམས། །ཁྱེད་རིག་འཛིན་གཙོ་འཁོར་ཐམས་ཅད་
ཀྱིས། །ཞལ་ནས་གདམས་པ་གསུངས་པར་ཞུ། །དེ་སྐད་བདག་གིས་ཞུས་པ་ལ། །རྒྱལ་
གཤེན་མུ་ཁྲི་བཙན་པོ་ཡི། །ཞལ་ནས་གདམས་པ་འདི་སྐད་གསུངས། །ཁྱེད་གསོན་
དང་སྐལ་ལྡན་རིགས་ཀྱི་སྲས། །གངས་གཉན་ཡ་བག་ཤ་ར་འདི། །དང་པོ་འབྱུང་པོ་
བཞི་ལས་གྲུབ། །རྒྱུ་ནི་གཡའ་གངས་ཤེལ་ལས་གྲུབ། །ཡས་མས་དཔག་ཚད་ཕྱེད་དང་
བརྒྱད། །མི་མཐའ་བསྐོར་རྒྱང་གྲགས་ཕྱེད་དང་བརྒྱད། །དབྱིབས་ནི་ཤེལ་གྱི་མཆོད་
རྟེན་འདྲ། །གྲུ་བཞི་ཕྱོགས་བཞི་སྒོ་བཞི་དོད། །ཤར་ཕྱོགས་རིན་ཆེན་དུང་ལས་
གྲུབ། །ཤེལ་གྱི་འོད་ཟེར་འཕྲོ་བ་ཡོད། །བྱང་ཕྱོགས་གྲུ་བཞི་གསེར་གྱི་སྒོ། །གསེར་འོད་
འོད་ཟེར་འཕྲོ་བ་ཡོད། །ལྷོ་ཕྱོགས་རིན་ཆེན་མཐིང་གི་སྒོ། །དགོས་འདོད་སྣ་ཚོགས་
འབྱུང་བ་ཡོད། །ཞི་རྒྱས་དབང་དྲག་རྣམ་པ་བཞིས། །གཞལ་ཡས་ཆེན་པོར་བྱིན་གྱིས
བརླབས། །དེ་ལ་སྐོར་ལམ་རྣམ་པ་གསུམ། །ལྷ་ཡི་གཡུང་དྲུང་སེམས་དཔའ་དང་། །མི་
ཡི་གྲུབ་ཐོབ་རིག་འཛིན་རྣམས། །གངས་ཆེན་དག་གིས་མགུལ་དུ་བསྐོར། །འགྲོ་བ་མི་
ས་
94

བོན་གྱི་གནས་ཡིག་ཕྱོགས་བསྒྲིགས།
དང་ཀླུ་ལ་སོགས། །གངས་རི་མཚོ་གསུམ་ཀུན་ལ་བསྐོར། །དེ་ལྟར་གནས་རི་ཆེ་པོ་
ཡི། །མི་བརྗེད་ཐུགས་ཀྱི་དཀྱིལ་དུ་སྦས། །ཕྱི་རབས་ཀུན་ལ་དེ་སྐད་སྒྲོགས། །ཞལ་
ནས་གདམས་པ་དེ་སྐད་གསུངས། །དཔོན་གསས་ད་མི་དད་ཀེ་ཡི། །ཞལ་ནས་
གདམས་པ་འདི་སྐད་གསུངས། །ཁྱེད་གསོན་དང་སྐལ་ལྡན་རྣལ་འབྱོར་པ། །གནས་
མཆོག་འདི་ཡི་ཡོན་ཏན་ནི། །སྔོན་འོག་མིན་དབྱིངས་ཀྱི་ཕོ་བྲང་ནས། །རྫོགས་སྐུ་
ཀུན་ཏུ་བཟང་པོ་ཡི། །ཐུགས་ཉིད་མི་གཡོ་མཛོད་ཁང་ནས། །འོད་ཟེར་དཀར་དམར་
མཐིང་གསུམ་འཕྲོས། །བསྟོད་སྨད་བར་དང་གསུམ་གྱི་ན། །གནས་ཆེན་གསུམ་དུ་
བྱིན་གྱིས་བརླབས། །ཁྱད་པར་ཏི་སེ་རིན་པོ་ཆེ། །ཀུན་བཟང་སྐུ་དང་གཉིས་སུ་
མེད། །ཤར་ཕྱོགས་གཡུང་དྲུང་རིས་ལ་གྲུབ། །ཞི་བའི་ལྷ་ཚོགས་ཐམས་ཅད་ཀྱི། །མི་
འགྱུར་ཕོ་བྲང་བཏབ་ནས་ཀྱང་། །གཉིས་མེད་གཅིག་ཏུ་བྱིན་གྱིས་བརླབས། །དེ་ཕྱིར་
ཤར་ཕྱོགས་ཟླུམ་པོར་ཡོད། །བྱང་ཕྱོགས་འཁོར་ལོ་རིས་ལ་གྲུབ། །རྒྱས་པའི་ལྷ་ཚོགས་
ཐམས་ཅད་ཀྱི། །མི་འགྱུར་ཕོ་བྲང་བཏབ་ནས་ཀྱང་། །གཉིས་མེད་གཅིག་ཏུ་བྱིན་གྱིས་
བརླབས། །དེ་ཕྱིར་བྱང་ཕྱོགས་གྲུ་བཞིར་ཡོད། །ནུབ་ཕྱོགས་གྲུ་གསུམ་རིས་ལ་
གྲུབ། །དྲག་པོའི་ལྷ་ཚོགས་ཐམས་ཅད་ཀྱི། །མི་འགྱུར་ཕོ་བྲང་བཏབ་ནས་
ཀྱང་། །གཉིས་མེད་གཅིག་ཏུ་བྱིན་གྱིས་བརླབས། །ནུབ་ཕྱོགས་གྲུ་གསུམ་དག་ཏུ་
ཡོད། །ལྷོ་ཕྱོགས་པདྨ་རིས་ལ་གྲུབ། །དབང་གི་ལྷ་ཚོགས་ཐམས་ཅད་ཀྱི། །མི་འགྱུར་ཕོ་
བྲང་བཏབ་ནས་ཀྱང་། །གཉིས་མེད་གཅིག་ཏུ་བྱིན་གྱིས་བརླབས། །ལྷོ་ཕྱོགས་ཟླ་གམ་
དག་ཏུ་ཡོད། །མཚམས་བཞི་རིན་ཆེན་སྤུངས་པའི་ཚུལ། །རིག་འཛིན་མཁའ་འགྲོ་
ཐམས་ཅད་འདུ། །དུས་བཟང་དག་ལ་ཚོགས་འཁོར་བསྐོར། །དངོས་གྲུབ་སྤེལ་ཅིང་
བར་ཆོད་བསལ། །མཆོག་ཐུན་དངོས་གྲུབ་ཐོབ་པའོ། །གནས་ཀྱི་ཡོན་ཏན་དེ་ལྟར་
རོ། །མ་བརྗེད་ཐུགས་ཀྱི་དཀྱིལ་དུ་སྦོས། །ཕྱི་རབས་ཀུན་ལ་དེ་སྐད་སྒྲོགས། །ཞལ་ནས་
95

བོན་དང་ཞང་ཞུང་ཤེས་རིག་དཔེ་ཚོགས།
གདམས་པ་དེ་སྐད་གསུངས། །ཁྱེད་གསོན